Konstabel in Wes-Kaap doodgeskietArgieffoto ’n Konstabel van die Wes-Kaapse polisie is Vrydagmiddag in Delft doodgeskiet. Die 40-jarige konstabel was nie aan diens ten tyde van die voorval nie. Die polisie het in dié stadium nog min inligting omtrent die moord bekend gemaak. Kapt. FC van Wyk, woordvoerder van die polisie, sê die konstabel is in Ravelstraat in die suide van Delft doodgeskiet. Hy was verbonde aan die polisiestasie in Mowbray. Speurders van die Valke ondersoek tans die moord. Maroela Media het ’n navraag aan die Valke gerig en wag op terugvoer.